
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ   
 
ՈՐՈՇՈՒՄ
 
------ի     2021 թվականի N ------Ա
 
«ՀԱՅԱՍՏԱՆԻ ԱԶԳԱՅԻՆ ՊՈԼԻՏԵԽՆԻԿԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄԻ ՌԵԿՏՈՐԻ ԸՆՏՐՈՒԹՅԱՆ ԱՐԴՅՈՒՆՔՆԵՐԸ ՀԱՍՏԱՏԵԼՈՒ ՄԱՍԻՆ
 
«Բարձրագույն և հետբուհական մասնագիտական կրթության մասին» Հայաստանի Հանրապետության օրենքի 15-րդ հոդվածի 4-րդ մասի պահանջին համապատասխան` Հայաստանի Հանրապետության կառավարությունը որոշում է.
1. Հաստատել «Հայաստանի ազգային պոլիտեխնիկական համալսարան» հիմնադրամի ռեկտորի պաշտոնում Գոռ Պատվականի Վարդանյանի ընտրության արդյունքները:
















ՀԻՄՆԱՎՈՐՈՒՄ
«Հայաստանի ազգային պոլիտեխնիկական համալսարան» հիմնադրամի ռեկտորի ընտրության արդյունքները հաստատելու մասին»
 Կառավարության որոշման նախագծի վերաբերյալ

   Անհրաժեշտությունը. 
«Հայաստանի ազգային պոլիտեխնիկական համալսարան» հիմնադրամի ռեկտորի ընտրության արդյունքները հաստատելու մասին» Կառավարության որոշման նախագծի ընդունման անհրաժեշտությունը բխում է «Բարձրագույն և հետբուհական մասնագիտական կրթության մասին» օրենքի 15-րդ հոդվածի 4-րդ մասի պահանջներից:

   Ընթացիկ իրավիճակը և կարգավորման նպատակը.
«Բարձրագույն և հետբուհական մասնագիտական կրթության մասին» օրենքի 15-րդ հոդվածի 4-րդ մասի համաձայն՝
«Պետական բարձրագույն ուսումնական հաստատության ռեկտորն ընտրվում է Հայաստանի Հանրապետության օրենսդրությամբ և բարձրագույն ուսումնական հաստատության կանոնադրությամբ սահմանված բաց մրցույթի կարգով՝ ուսումնական հաստատության խորհրդում, գաղտնի քվեարկությամբ, 5 տարի ժամկետով: Նույն անձը չի կարող ավելի քան երկու անգամ անընդմեջ ընտրվել ռեկտորի պաշտոնում:
Ռեկտորի ընտրության արդյունքները հաստատում է հիմնադիրը: Արդյունքներն անվավեր ճանաչելու դեպքում, համաձայն գործող կարգի, նշանակվում է ռեկտորի նոր ընտրություն:
Եթե նույն թեկնածուն ընտրություններում հավաքում է  խորհրդի անդամների ձայների առնվազն երկու երրորդը, ապա հիմնադիրը հաստատում է խորհրդի որոշումը:»:
ՀՀ կառավարության 2014 թվականի  նոյեմբերի  13-ի N 1290-Ն որոշմամբ հաստատված  «Հայաստանի ազգային պոլիտեխնիկական համալսարան» հիմնադրամի  կանոնադրության համաձայն համալսարանի հիմնադիրը Հայաստանի Հանրապետությունն է` ի դեմս Հայաստանի Հանրապետության կառավարության:
Ըստ նույն կանոնադրության  55-57-րդ կետերի՝ 
«55. Համալսարանի ռեկտորի (այդ թվում մասնաճյուղի տնօրենի) պաշտոնում կարող է ընտրվել Հայաստանի Հանրապետության այն քաղաքացին, ով ունի գիտական աստիճան և հետևյալ ուղղություններից առնվազն մեկում ոչ պակաս, քան 5 տարվա աշխատանքային փորձ՝
-բուհում դասավանդման և/կամ գիտական/և կամ վարչական աշխատանքի
-բարձրագույն կրթության և/կամ գիտության համակարգի ղեկավար աշխատանքի:
(կետը փոփոխվել է ՀԱՊՀ Հոգաբարձուների խորհրդի 21.12.2020 որոշմամբ) 
56. Ռեկտորն ընտրվում է բաց մրցույթով՝ հոգաբարձուների խորհրդի նիստում, գաղտնի քվեարկությամբ, խորհրդի ընդհանուր կազմի ձայների պարզ մեծամասնությամբ, 5 տարի ժամկետով։ Նույն անձը չի կարող ավելի քան երկու անգամ անընդմեջ ընտրվել ռեկտորի պաշտոնում։
(կետը փոփոխվել է ՀԱՊՀ Հոգաբարձուների խորհրդի 16.12.2020 որոշմամբ) 
57. Ռեկտորի ընտրության արդյունքները հաստատում է Հայաստանի Հանրապետության կառավարությունը։ Արդյունքներն անվավեր ճանաչվելու դեպքում, համաձայն գործող կարգի, նշանակվում է ռեկտորի նոր ընտրություն։ Եթե նույն թեկնածուն ընտրություններում հավաքում է հոգաբարձուների խորհրդի անդամների ընդհանուր թվի ձայների առնվազն 2/3-ը, ապա Հայաստանի Հանրապետության կառավարությունը հաստատում է խորհրդի որոշումը։»
Հայաստանի ազգային պոլիտեխնիկական համալսարան հիմնադրամի հոգաբարձուների խորհրդի Կրթության գիտության, մշակույթի և սպորտի նախարարին ուղղված գրությունից պարզ է դառնում, որ Հայաստանի ազգային պոլիտեխնիկական համալսարան հիմնադրամի (այսուհետ՝ ՀԱՊՀ) Հոգաբարձուների խորհուրդը (այսուհետ՝ Խորհուրդ) 2021 թվականի հունվարի 27-ին հայտարարել էր բաց մրցույթ ՀԱՊՀ հիմնադրամի տնօրենի (ռեկտորի) թափուր պաշտոնի համար: 2021 թվականի մարտի 1-ին Խորհրդի նիստում տեղի է ունեցել ՀԱՊՀ հիմնադրամի ռեկտորի թափուր պաշտոնի մրցույթի առաջին փուլը, որին մասնակցել են թվով 6 հավակնորդ և փակ գաղտնի քվեարկության արդյունքներով, 16 կողմ ձայնով՝ համաձայն՝ Խորհրդի 2021 թվականի հունվարի 22-ի  «Հայաստանի ազգային պոլիտեխնիկական համալսարան հիմնադրամի ռեկտորի ընտրության կարգը» (այսուհետ՝ Կարգ)  հաստատելու մասին որոշման 45-րդ կետի՝  մրցույթի երկրորդ փուլ է անցել Գոռ Պատվականի Վարդանյանը: 
2021 թվականի մարտի 15-ին անցկացվել է մրցույթի քվեարկության երկրորդ փուլ, որի արդյունքում 17 կողմ ձայնով ՀԱՊՀ ռեկտորի թափուր պաշտոնի մրցույթում Խորհուրդը հաղթող է ճանաչել Գոռ Պատվականի Վարդանյանին, իսկ Կարգի 43-րդ կետի համաձայն՝ Խորհուրդը 18 կողմ ձայնով հաստատել է քվեարկության արդյունքները և ընդունել որոշում «Հայաստանի ազգային պոլիտեխնիկական համալսարան» հիմնադրամի ռեկտորի թափուր պաշտոնի համար մրցույթում Գոռ Վարդանյանին հաղթող ճանաչելու վերաբերյալ։

   Ակնկալվող արդյունքը. 
  Նախագծի ընդունումը կնպաստի «Հայաստանի ազգային պոլիտեխնիկական համալսարանի բնականոն գործունեությանը, բուհի ընթացիկ ղեկավարման իրականացմանն ու հոգաբարձուների խորհրդի որոշումների պատշաճ կատարմանը ընտրված ռեկտորի կողմից:


  






ԱՄՓՈՓԱԹԵՐԹ
«ՀԱՅԱՍՏԱՆԻ ԱԶԳԱՅԻՆ ՊՈԼԻՏԵԽՆԻԿԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄԻ ՌԵԿՏՈՐԻ ԸՆՏՐՈՒԹՅԱՆ ԱՐԴՅՈՒՆՔՆԵՐԸ ՀԱՍՏԱՏԵԼՈՒ ՄԱՍԻՆ»
ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1.Արդարադատության նախարարություն

	27.04.2021թ.

	1. 
	N 01/27.1/10679-2021

	     ««Հայաստանի ազգային պոլիտեխնիկական համալսարան» հիմնադրամի ռեկտորի պաշտոնում Գոռ Պատվականի Վարդանյանի ընտրության արդյունքները հաստատելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք:
 

	Ընդունվել է ի գիտություն 

